Vlajka Walesu

Vlajka Walesu (walesky Baner Cymru) sa skladá z červeného draka na bielom a zelenom pozadí, pomer vlajky je 3:5. Používa sa oficiálne od roku 1959, no rodina Tudorovcov ju používala od roku 1485, keď Henrich VII. využil zelenú a bielú (farby erbu Tudorovcov) a červeného draka.

V roku 1959 sa oficiálne uznala ako národná vlajka Walesu. Drak bol zakomponovaný do vlajok niekoľko miest v Walese, vrátane vlajky Cardiffu, hlavného mesta Walesu. Zelená reprezentuje zelené polia a pasienky Walesu, biela reprezentuje mier a pokoj a červený drak (walesky y Draig Goch, v preklade červený drak) reprezentuje statočnosť a odolnosť ľudí Walesu.

 História vlajky 
náhľad|Ilustrácia z histórie britských kráľov, kde Vortigern sa pozerá na boj červeného a bieleho draka, okolo roku 1450.
Červený drak je symbolom Walesu najmenej od 9. storočia, keď v diele Historia brittonum (slovensky Britské Dejiny) bolo spomenuté, že Vortigern sa snažil postaviť pevnosť, no vždycky sa mu zničila. Keď sa pokúsil zistiť prečo, radcovia mu poradili, aby vykopal dvoch drakov. Keď vykopal jamu, objavil dvoch drakov. Biely reprezentoval anglosasov zatiaľ čo červený reprezentoval walešanov. Rovnaký príbeh je opakovaný v Histórií britských kráľov od Geoffreyho z Monmouthu, kde červený drak aj prorokuje príchod kráľa Artuša.

Kniežatstvo Gwyneddu malo zástavu, ktorá bola erb rodiny Llywelynovcov na štvorcovej zástave. Neskôr Owain Glyndŵr používal zástavu žltého draka (walesky Y Draig Aur), ktorá bola aj jeho kráľovská zástava. Túto vlajku vztýčil v meste Caernafron počas bitky o Tuthill v roku 1401.

Počas Vojny ruží, Henrich VII používal vlajku z červeným drakom. Tudorovci pochádzali z Walesu, a keď sa dostal do Milford Havenu 7. augusta 1485 zo svojou armádou 2000 mužov, rozhodol sa prejsť cez Wales, kde využíval svoj welšský pôvod aby mohol bezpečne prejsť cez Wales a aby mohol dostať podporu od miestných obyvateľov. Keď Henrich stretol a bojoval s Richardom III pri bitke u Bosworthe, kde porazil Richarda III a získal Anglický trón. Pôvodná štandarda neobsahovala zelenú a bielú, ktoré boli pridané neskôr. V roku 1807 bol na kráľovský erb Walesu pridaný červený drak zo zeleným kopcom. 11. marca 1953 bol na erb pridané motto Y Ddraig goch ddyry cychwyn (slovensky Červený drak vedie cestu), verš od waleského básnika Deia ab Ieuana Dua. Erb bol základ pre vlajku Walesu a bol pridaný na zeleno bielú bikolóru. Vlajka bola však terčom posmechu, pretože v niektorých variáciách vlajky chvost ukazoval dolu, no aj kvôli tomu, že motto by sa mohlo brať ako dvojzmysel, v pôvodnej básni totiž autor narážal na kopulujúceho býka. V roku 1959 sa vymenila stará vlajka za novú (doteraz používanú) vlajku Walesu.

 Iné vlajky 
náhľad|Vlajka Svätého Dávida.

 Vlajka svätého Dávida 
Vlajka svätého Dávida je žltý kríž na čiernom pozadí. Je to menej používaná alternatíva typickej waleskej vlajke. Bola inšpirovaná erbom diecézy Svätého Dávida, ktorá taktiež obsahuje žltý (zlatý) kríž na čiernom pozadí. Anglicko a Škótsko používajú hlavne svoje patrónske vlajky (resp. kríž sv. Juraja a kríž sv. Ondreja).

 Vlajka cirkvi v Walese 
náhľad|Vlajka Waleskej Cirkvi.
Vlajka welšskej Cirkvi je modrý kríž na bielom pozadí a zlatý keltský kríž. Bola oficiálne prijatá v roku 1953. Vlajka bola inšpirovaná erbom anglikánskej cirkvi v Walese, ktorá rovnako obsahovala modrý kríž na bielom pozadí a keltským krížom. Do roku 1954 sa neoficálne používala vlajka svätého Dávida, ibaže kríž a pozadie mali zamenené farby. 9. decembra 1954 bola moderná vlajka oficiálne prijatá cirkvou.

 Referencie 

 Iné projekty 

Kategória:Wales
Kategória:Vlajky autonómnych území